Ασιατικό χάντικαπ

Το ασιατικό χάντικαπ είναι ένας εναλλακτικός τρόπος για να παίζει κανείς στοίχημα στο ποδόσφαιρο, βάσει του οποίου μία από τις ομάδες έχει ένα "εικονικό προβάδισμα=χάντικαπ" έναντι της άλλης, ώστε μια πιο φορμαρισμένη - πιο ισχυρή ομάδα θα πρέπει να καλύψει αυτό το χάντικαπ για να κερδίσει ο παίκτης το στοίχημα του. Το ασιατικό χάντικαπ έχει τις ρίζες του στην Ινδονησία και έγινε δημοφιλές στις αρχές του 21ου αιώνα. Οι τιμές των χάντικαπ κυμαίνονται από το 1/4 (0.25) των γκολ έως και πολλά γκολ. Τα ασιατικά χάντικαπ έχουν σταθερή προσαύξηση τα 0.25 γκολ. 

Το σημαντικότερο χαρακτηριστικό τους είναι πως μειώνουν τα πιθανά αποτελέσματα από 3 (1-Χ-2) σε 2. Αυτή η απλοποίηση συνεπάγεται 2 πιθανά αποτελέσματα, με το καθένα να έχει περίπου 50% πιθανότητες επιβεβαίωσης. Τα ασιατικά χάντικαπ έχουν τα θετικά και τα αρνητικά σημεία τους για έναν μπουκμέικερ. Στα θετικά είναι πως τους επιτρέπουν να παίρνουν περισσότερα χρήματα σε διάφορα σημεία, καθώς η διαχείριση του ρίσκου και του στοιχηματισμού είναι ευκολότερη υπόθεση. Αρνητικό για τους bookmakers είναι το γεγονός πως πρόκειται για πολύ ανταγωνιστικές στοιχηματικές αγορές, οπότε ο μπουκμέικερ παίζει με μικρότερα περιθώρια κέρδους ή αλλιώς γκανιότα (Vigorish).

Η ιστορία του ονόματος

Ο ορισμός "ασιατικό χάντικαπ" τοποθετήθηκε από τον δημοσιογράφο Τζο Σαουμαρέζ Σμιθ το Νοέμβριο του 1998. Είχε ζητήσει από τον Ινδονήσιο μπουκμέικερ, Τζο Φαν να του δώσει μια μετάφραση της στοιχηματικής μεθόδου χανγκτσένγκ, που εφαρμοζόταν στην Ασία.

Περιγραφή

Το ποδόσφαιρο είναι ένα από τα λίγα σπορ στον κόσμο, όπου η ισοπαλία είναι ένα αρκετά πιθανό αποτέλεσμα. Στο παραδοσιακό τρόπο στοιχηματισμού, η ισοπαλία αποτελεί ένα από τα 3 πιθανά αποτελέσματα ενός αγώνα. Με άλλα λόγια, αν ένας παίκτης ποντάρει στη νίκη της μίας ή της άλλης ομάδας και το παιχνίδι λήξει ισόπαλο, χάνει το στοίχημα του. Στην περίπτωση του ασιατικού χάντικαπ ωστόσο, η πιθανότητα της ισοπαλίας εξαλείφεται μέσω της χρήσης του χάντικαπ. Αφού οριστεί το χάντικαπ, δημιουργείται μια κατάσταση δύο πιθανών αποτελεσμάτων με το καθένα να έχει περίπου 50% πιθανότητες επιβεβαίωσης. Αυτή η κατάσταση είναι συγγενής με την κατάσταση στις αποδόσεις για την καλαθοσφαίριση (μπάσκετ) ή για το Αμερικάνικο ποδόσφαιρο, τα οποία προσφέρονται με χάντικαπ από μπουκμέικερ του Λας Βέγκας.

Το ασιατικό χάντικαπ δημιουργεί ένα πιο "δίκαιο" τρόπο πονταρίσματος ανάμεσα σε δύο ομάδες με μεγάλη διαφορά δυναμικότητας, συστήνοντας το χάντικαπ (μεταφρασμένο σε γκολ ή πόντους). 

Το σύστημα δουλεύει ξεκάθαρα. Ο μπουκμέικερ στοχεύει να δημιουργήσει ένα χάντικαπ, βάσει του οποίου οι δύο ομάδες θα έχουν περίπου 50% πιθανότητα η κάθε μία. Αφού οι πιθανότητες είναι κοντά στο 50%, είναι λογικό πως οι αποδόσεις των μπουκμέικερ είναι κοντά στο 1,90-2.00. Τα ασιατικά χάντικαπ ξεκινούν από το 0.25 και φτάνουν έως και τα 2.5-3 γκολ (ή και παραπάνω) ανάλογα με τη διαφορά δυναμικότητας των δύο ομάδων.

Τα 0.25, 0.50 και 0.75 χάντικαπ

Όλα τα παιχνίδια παίρνουν χάντικαπ, διαιρέσιμα με 1/2 (0.50) ή 1/4 (0.25). Τα χάντικαπ του 1/4 (0.25) χωρίζουν το στοίχημα στα δύο γειτονικά 1/2 (0.50) χάντικαπ. Για παράδειγμα, αν κάποιος ποντάρει 1000 Euro σε ένα χάντικαπ των 3/4 (0.75), αυτό σημαίνει πως έχει ποντάρει 500 Euros στο 1/2 (0.50) και άλλα 500 Euros στο 1. Με τα στοιχήματα του 1/4 (0.25) μπορεί να κερδίσει στο μισό στοίχημα και στο άλλο μισό να πάρει πίσω τα χρήματά του, ή να χάσει στο μισό στοίχημα και στο άλλο μισό να πάρει πίσω τα χρήματά του.

Παράδειγμα
 Παιχνίδι: Ολυμπιακός - Παναθηναϊκός
 Χάντικαπ: + 0.75 (3/4) Παναθηναϊκός (αυτό σημαίνει πως ο Παναθηναϊκός ξεκινάει το παιχνίδι με 3/4 γκολ υπέρ του). 
 Επεξήγηση πονταρίσματος: Ποντάρισμα στον Παναθηναϊκό +0.75.
Αυτό σημαίνει πως το μισό στοίχημα πηγαίνει στο +0.5 και το άλλο μισό στο +1.0. Αν το τελικό σκορ είναι 1-0 υπέρ του Ολυμπιακού, σημαίνει πως χάνεται το μισό στοίχημα που αφορά το +0.5 γιατί αυτό καλύφθηκε, ενώ επιστρέφεται πίσω το μισό στοίχημα στο +1.0. Αν ο Ολυμπιακός δεν κερδίσει το παιχνίδι, τότε κερδίζονται και τα δύο στοιχήματα. Αν ο Ολυμπιακός κερδίσει με πάνω από 1 γκολ διαφορά, τότε χάνονται και τα δύο στοιχήματα.

Επεξηγηματικός πίνακας των ασιατικών χάντικαπ
Στον ακόλουθο πίνακα βλέπετε τις περιπτώσεις στοιχηματίζοντας στο φαβορί (αριστερός πίνακας) ή στο αουτσάιντερ (δεξιός πίνακας).

Παραπομπές

Τυχερά παιχνίδια